ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK - Κοινή θέση του Συμβουλίου για την τροποποιημένη πρόταση οδηγίας του Ευρωπαϊκού Κοινοβουλίου και του Συμβουλίου για τον περιορισμό χρήσης ορισμένων επικίνδυνων ουσιών στα είδη ηλεκτρικού και ηλεκτρονικού εξοπλισμού

1. ΙΣΤΟΡΙΚΟ ΤΟΥ ΦΑΚΕΛΟΥ

Οι προτάσεις οδηγίας του Ευρωπαϊκού Κοινοβουλίου και του Συμβουλίου σχετικά με τον περιορισμό χρήσης ορισμένων επικίνδυνων ουσιών στα είδη ηλεκτρικού και ηλεκτρονικού εξοπλισμού (COM (2000) 347 τελικό) εγκρίθηκε από την Επιτροπή στις 13 Ιουνίου 2000 και δημοσιεύθηκε στην Επίσημη Εφημερίδα C 365E της 19ης Δεκεμβρίου 2000.

Η Οικονομική και Κοινωνική Επιτροπή διατύπωσε τη γνώμη της στις 29 Νοεμβρίου 2000.

Η Επιτροπή των Περιφερειών διατύπωσε τη γνώμη της στις 14 Φεβρουαρίου 2001.

Το Ευρωπαϊκό Κοινοβούλιο διατύπωσε τη γνώμη του (πρώτη ανάγνωση) στις 15 Μαίου 2001.

Η Επιτροπή ενέκρινε την τροποποιημένη πρόταση στις 6 Ιουνίου 2001 (COM (2001)316 τελικό)

Το Συμβούλιο ενέκρινε την Κοινή του Θέση στις 4.12.2001.

2. Στοχοσ τησ οδηγιασ

Η πρόταση θεσπίζει περιορισμούς στην χρήση ορισμένων επικίνδυνων ουσιών - "RoHS" - (βαρέα μέταλλα και βρωμιωμένα επιβραδυντικά φλόγας) στα είδη ηλεκτρικού και ηλεκτρονικού εξοπλισμού. Οι περιορισμοί θα τεθούν σε ισχύ το 2008. Ένα τεχνικό παράρτημα περιλαμβάνει αριθμό παρεκκλίσεων και δύναται να τροποποιηθεί μέσω διαδικασίας επιτροπής.

3. παρατηρησεισ της επιτροπησ

3.1 Γενικές παρατηρήσεις

Η Επιτροπή έκανε πλήρως ή μερικώς δεκτές τις 15 από τις 23 τροπολογίες που προτάθηκαν από το Ευρωπαϊκό Κοινοβούλιο κατά την πρώτη ανάγνωση. Aναφορά των τροπολογιών αυτών έγινε στην τροποποιημένη Πρόταση της 6ης Ιουνίου 2001 [COM(2001) 316 τελικό].

Μετά την πρώτη ανάγνωση από το Ευρωπαϊκό Κοινοβούλιο, το Συμβούλιο εξέδωσε ομόφωνα την Κοινή του Θέση σχετικά με . 4.12.2001.

10 από τις 23 τροπολογίες που προτάθηκαν από το Ευρωπαϊκό Κοινοβούλιο ενσωματώθηκαν εν όλω, εν μέρει ή κατ'αρχήν, στην Κοινή Θέση.

Γενικώς, η Κοινή Θέση είναι σύμφωνη με την αρχική πρόταση της Επιτροπής, καθώς η γενική δομή καθώς και οι κύριες διατάξεις εγκρίθηκαν από το Συμβούλιο.

3.2 Aναλυτικές παρατηρήσεις

3.2.1 Τροπολογίες του Κοινοβουλίου που έκανε δεκτή η Επιτροπή και ενσωματώθηκαν εν όλω ή εν μέρει στην Κοινή Θέση.

Οι τροπολογίες 1, 4, 9, 10, 12, 17, 18, 19, 21, 23 ενσωματώθηκαν εν όλω ή εν μέρει στην Κοινή Θέση.

Η τροπολογία 1 ενσωματώθηκε εν μέρει στην αιτιολογική σκέψη 7. Η τροπολογία ενσωματώθηκε εν μέρει και κατά το περιεχόμενο στην Αιτιολογική σκέψη 11. Η τροπολογία 9 ενσωματώθηκε εν μέρει στο Άρθρο 2, παράγραφος 1. Η τροπολογία 10 ενσωματώθηκε εν μέρει στο Άρθρο 4, παράγραφος 1. Η τροπολογία 12 ενσωματώθηκε εν μέρει στο Άρθρο 5, παράγραφος 2. Η τροπολογία 17 ενσωματώθηκε εν όλω στο Άρθρο 7. Η τροπολογία 18 ενσωματώθηκε στο Άρθρο 8. Η τροπολογία 19 ενσωματώθηκε στο Άρθρο 9. Η τροπολογία 21 ενσωματώθηκε εν μέρει στο τμήμα του παραρτήματος. Η τροπολογία 23 ενσωματώθηκε εν μέρει στο Άρθρο 2, παράγραφος 1.

3.2.2 Τροπολογίες του Κοινοβουλίου που έγιναν εν όλω ή εν μέρει δεκτές από την Επιτροπή, αλλά δεν ενσωματώθηκαν στην Κοινή Θέση.

Οι τροπολογίες 7, 11, 13, 22, 35 έγιναν εν όλω ή εν μέρει αποδεκτές από την Επιτροπή, αλλά δεν ενσωματώθηκαν στην Κοινή Θέση.

Το Συμβούλιο δεν έκανε δεκτές τις εξής τροπολογίες:

* Τροπολογία 7 επί της αιτιολογικής σκέψης που αναφέρεται στην ανάγκη να εξασφαλισθεί η ύπαρξη ανταλλακτικών.

* Τροπολογία 11, η οποία περιορίζει την προσαρμογή του Άρθρου 4 στην προσθήκη ουσιών

* Τροπολογία 13, η οποία προβλέπει την ενημέρωση του Ευρωπαϊκού Κοινοβουλίου σχετικά με τις αποφάσεις που λαμβάνονται σύμφωνα με το Άρθρο 5.

* Τροπολογία 22, η οποία εισάγει στο Άρθρο 4 το ζήτημα των αναλύσεων για τη ύπαρξη κινδύνου.

* Τροπολογία 35, η οποία αναφέρεται στην προσθήκη βρωμιωμένων επιβραδυντικών φλόγας.

3.2.3 Νέες διατάξεις που εισάγονται από το Συμβούλιο

Οι κύριες αλλαγές που εγκρίθηκαν από το Συμβούλιο, καθώς και εκείνες που προέκυψαν από τις τροπολογίες του Κοινοβουλίου αφορούν τα εξής:

* Στο Άρθρο 3, ο ορισμός περιλαμβάνει τώρα την πώληση εξ αποστάσεως.

* Το Άρθρο 4 περιλαμβάνει την διατύπωση «το αργότερο» μετά την διατύπωση «1 Ιανουαρίου 2007».

* Το Άρθρο 5, παράγραφος 1, σημείο (γ) προβλέπει την επανεξέταση του παραρτήματος ανά τετραετία, ούτως ώστε, ορισμένα υλικά και κατασκευαστικά στοιχεία να διαγράφονται, κατά περίπτωσιν, από το συγκεκριμένο παράρτημα.

* Στο Άρθρο 6, παράγραφος 1 για την επανεξέταση, η παλαιά διατύπωση «το αργότερο ως την 31η Δεκεμβρίου 2003» αλλάζει ως εξής: «εντός 2 χρόνων μετά την έναρξη ισχύος».

* Μια δεύτερη παράγραφος προσετέθη στο Άρθρο 6, όπου καλείται η Επιτροπή να υποβάλει προτάσεις για να υπαχθεί στο πεδίο εφαρμογής της παρούσας Οδηγίας ο εξοπλισμός που εμπίπτει στις κατηγορίες 8 και 9 της Οδηγίας για τα απόβλητα ειδών ηλεκτρικού και ηλεκτρονικού εξοπλισμού. Μια τρίτη παράγραφος υπαγορεύει στην Επιτροπή την μελέτη της ανάγκης προσαρμογής του καταλόγου απαγορευμένων ουσιών βάσει επιστημονικών στοιχείων και λαμβάνοντας υπόψη την αρχή της προφύλαξης.

* Στο παράρτημα, οι τροποποιήσεις εισήγαγαν αλλαγές σε ό,τι αφορά την περιεκτικότητα λαμπτήρων σε υδράργυρο και έχει διαγραφεί η αναφορά στους λαμπτήρες πυράκτωσης. Η Επιτροπή καλείται επίσης να αξιολογήσει άμεσα διάφορες εφαρμογές, ούτως ώστε να διευκρινισθεί εάν θα πρέπει υπάρξουν αντίστοιχες τροπολογίες για τα συγκεκριμένα είδη.

4. συμπερασμα

Η Επιτροπή χαιρετίζει την έγκριση της Κοινής Θέσης και σημειώνει ότι είναι συνολικά σύμφωνη με την αρχική Πρόταση της Επιτροπής. Ωστόσο, η διατύπωση «το αργότερο το 2007» που βρίσκεται στο Άρθρο 4 θα μπορούσε να προκαλέσει τον προσωρινό κατακερματισμό της εσωτερικής αγοράς, στην περίπτωση που τα Κράτη Μέλη θέσπιζαν την απαγόρευση των συγκεκριμένων ουσιών σε διαφορετικές ημερομηνίες.